Zakzaky ne kadai zai iya sulhu da gwamnatin tarayya - IMN ▷ Legit.ng
Zakzaky ne kadai zai iya sulhu da gwamnatin tarayya - IMN
9 months ago 3969 views by Abubakar Nura Bala
Kungiyar Islamic Movement in Nigeria (IMN) wacce aka fi sani da Shi'a ta karyata rahoton cewa ta bude kofar sulhu tare da gwamnatin tarayya akan cigaba da haramta ayyukan kungiya.
Kungiyar tace shugabanta, Sheikh Ibrahim El-Zakzaky ne kadai ke iya shiga jarjejiyar sulhu tare da gwamnatin Tarayya da shugaban kasa.
A wani jawabin dauke da sa hannun Suhailah Ibraheem Zakakzaky a madadin shugaban IMN, kungiyar ta yi karin haske akan jawaban baya da aka danganta ga shugaban shi’a Mallam Yakubu Yahya Katsina, bisa shiga yarjejeniya da gwamnatin tarayya, inda ta bayyana cewa ba shi bane shugaban kungiyar.
Kungiyar ta jaddada cewa a bara kuma kafin tafiyar shugabanta zuwa Indiya gwamnatin tarayya ta nemi sulhu, sannan sai Zakzaky ya kafa wata tawaga domin ayi sulhu dasu. Tawagar farko sun hada da Farfesa Dahiru Yahya, Farfesa Abdullah Danladi, Dr. Yusha’u Shehu, Injiniya Yahya Gilima da kuma Injiniya Yunus Lawal.
"A karo na biyu, wanda yazo kwanan nan kafin tafiyarsa zuwa ganin likita, Shugaban ya nada wadan mutanen: Farfesa Dahiru Yahya, Farfesa Abdullah Danladi, Malam Shuaib Isa Ahmad, Shaikh Halliru Maraya, Fasto Yohana Buru da kuma Farfesa Shehu Maigandi.
"Haduwa a karo na biyun ne yayi sanadiyyar da gwamnatin ta baiwa Sheikh da matarsa damar tafiya zuwa Indiya don ganin likta, ko da yake hukumomi sun dawo dasu haramtacciyar kurkuku ba tare da samun ganin likita ba.
"Idan Gwamnati na fatan cigaba da tattaunawa, toh ta emi tawaga ta biyu da shugaban kungiyar da kansa ya kafa," inji kungiyar.
50 minutes ago 603 views
11 hours ago 74656 views
4 minutes ago 29041 views
43 minutes ago 1455 views
49 minutes ago 1155 views
4 minutes ago 1487 views
12 hours ago 17857 views
35 minutes ago 875 views
an hour ago 119413 views